cyanic-selkie/wikianc huggingface dataset:
Laziji
Denne retten består av små biter kylling med ben som etter marinering i blant annet shaoxingvin og lys og mørk soya friteres, for så å smaksettes ved wokking i en med mengder av hvitløk, ingefær, sichuanpepper og chili smaksatt olje. Til slutt tilsettes litt sukker og sesamolje. Smaken er svært sterk (ma la). Retten serveres i Kina med mengder av tørket chili fra tilberedelsen.
Det sies at retten oppstod nær Geleshanparken i Chongqing.
Christiane Mitterwallner
Christiane Mitterwallner (født 10. juli 1974) er en østerriksk tidligere alpinist. I løpet av sin karriere tok hun en verdenscupseier, og deltok i ett OL, i Vinter-OL 1998.
Pelle Gudmundsen-Holmgreen
Pelle Gudmundsen-Holmgreen (født 21. november 1932 i København, død 27. juni 2016) var en dansk komponist. Hans far var billedhuggeren Jørgen Gudmundsen-Holmgreen.
Gudmundsen-Holmgreen var i noen år ansatt ved Det Kongelige Teater som tekniker og senere har han vært lærer på Det Jyske Musikkonservatorium i Århus fra 1967–1973. For øvrig har han levd av sine inntekter som komponist. I flere omganger har han i perioden 1974–1997 sittet som medlem av Statens Kunstfond.
Den musikalske utviklingen
Gudmundsen-Holmgreen ble utdannet på Det Kongelige Danske Musikkonservatorium. Han debuterte som komponist i 1955 og hans tidlige verker bærer spor av innflytelse fra Carl Nielsen, Vagn Holmboe, Bela Bartok og Igor Stravinskij. Fra ca. 1960 ble han sammen med komponister som Per Nørgård og Ib Nørholm inspirert av Darmstadt serialismen og Pierre Boulez, Karlheinz Stockhausen og György Ligeti. Men i slutten av 1960-årene forkastet han de serielle teknikkene til fordel for en «ny enkelhet». Hans musikk fikk heretter preg av gjentakelser, ikke i minimalistisk forstand, men som absurd provokasjon.
Musikk
Listen er ikke komplett.
Polen under Paralympiske sommerleker 1996
Polen deltok med 61 deltakere i Paralympiske sommerleker 1996 i Atlanta, USA. Troppen tok 35 medaljer og kom på 11.-plass på medaljestatistikken.
Johannes IV Dukas Laskaris
Johannes IV Dukas Laskaris, (gresk: Ἰωάννης Δ Δούκας Λάσκαρις), født 25. desember 1250, død ca. 1305, var keiser i Keiserriket Nikea fra 18. august 1258 til 25. desember 1261. Dette riket var en av de greske statene som ble dannet i fragmentene av Østromerriket etter katolikkenes (latinernes) erobring av Konstantinopel under Det fjerde korstog i 1204. Han var mindreårig da han kom til makten, og ble blindet og fjernet fra keiserembetet bare 11 år gammel.
Biografi
Johannes var sønn av Teodoros II Dukas Laskaris og Elena av Bulgaria. Hans besteforeldre på morssiden var keiser Ivan Asen II av Bulgaria og hans andre kone Anna Maria av Ungarn. Anna ble opprinnelig kalt Maria og var den eldste datteren til kong Andreas II av Ungarn og Gertrud av Meran.
Johannes IV var bare syv år gammel da han arvet keisertronen etter sin fars død. Den unge monarken var den siste representant for det laskariske dynasti som hadde bidratt sterkt for å gjenopprette det bysantinske riket etter at latinerne i Det fjerde korstog hadde okkupert Konstantinopel. Hans regent i begynnelsen var George Mouzalon, militær øverstkommanderende og en nær venn av Johannes’ far, Teodoros II. Mouzalon ble imidlertid myrdet av adelen, som nå var kommet i opposisjon til keiserfamilien. En av lederne for aristokratiet, Mikael Palaiologos (senere keiser Mikael VIII Palaiologos), ble utnevnt til regent for barnekeiseren. Mikael klarte også, den 1. januar 1259, å bli utropt til medkeiser. Han var for øvrig tremenning til Johannes IV, siden de begge var etterkommere av Euphrosyne Dukaina Kamatera.
Mikael sto selv i spissen for den nikeiske gjenerobringen av Konstantinopel 25. juli 1261 etter at byen ble erobret av korsfarerne i 1205 og hadde vært under latinsk styre siden da. Johannes IV oppholdt seg i Nikea under erobringen, og han ble blindet på sin 11-årsdag etter ordre fra Mikael for å gjøre ham uskikket til å inneha keisertittelen. Han ble arrestert og fengslet i en festning i Bitynia. Denne forbrytelsen mot keiseren førte til at patriarken av Konstantinopel, Arsenius Autoreianus, bannlyste Mikael VIII, og det oppsto også et opprør mot Mikael i Nikea.
Johannes IV tilbrakte resten av sitt liv som munk i et kloster i Gebze under navnet Joasaph. Det finnes et skriv fra Karl I av Napoli som refererer til en rapport om at Johannes IV skal ha rømt fra sitt fangenskap og skal ha blitt invitert til å komme til Karls hoff. Ytterligere dokumenter skal bekrefte at han mottok støtte fra det angevinske kongehuset som var en svoren fiende av Mikael Palaologos. Disse opplysningene bestrides av de samtidige bysantinske historikerne George Pachymeres og Nikeforos Gregoras som hevdet at Johannes forble i fangenskap i Gebze lenge etter at Mikael døde. Historikeren Deno John Geanakoplos har hevdet at dokumentet fra Karl I var ment å fungere som intern propaganda for å tiltrekke seg støtte fra pro-laskariske grekere fra Bysants.
Espen Storli
Espen Storli (født 5. mars 1975) er professor i historie ved Institutt for moderne samfunnshistorie ved NTNU.
Johannes IV Dukas Laskaris
Biografi
I 1290 ble Johannes oppsøkt av Mikael VIII’s sønn og etterfølger Andronikos II som ba om tilgivelse for hans fars mishandling og blinding tretti år tidligere. Den britiske historikeren Donald Nicol skrev at: «Anledningen må ha vært pinlig for begge parter, men særlig for Andronikos som, tross alt, var den som dro fordel av farens forbrytelser mot Johannes Laskaris.».
Den avsatte keiseren døde i 1305. Han ble etter hvert anerkjent som helgen i den ortodokse kirke og ble æret i Konstantinopel i det 14. århundre.
Espen Storli
Han ble utdannet i Stavanger, Bergen, York, Valladolid og Trondheim, og fullførte sin doktorgrad ved NTNU i 2010. I 2011–2012 var han Harvard-Newcomen Fellow i Business History ved Harvard Business School.
Hans forskning er konsentrert om økonomisk-historiske emner med spesiell vekt på utviklingen av internasjonal handel og næringsliv i det 20. århundre. I perioden 2016–2022 arbeider han spesielt med prosjektet The hidden companies of the global economy: the development of international commodity traders, 1945-2015, et prosjekt som er finansiert gjennom universitetene og Norges forskningsråd s Fellesløft for unge forskertalenter.
Sammen med Dr. Andrew Perchard (Coventry University) og Dr. Mats Ingulstad (NTNU) har han etablert History and Strategic Raw Materials Initiative, et tverrfaglig internasjonalt nettverk som arbeider med spørsmål relatert til strategiske råvarer. I august 2014 utga forlaget Routledge boka Tin and Global Capitalism: A History of the "The Devil’s Metal", 1850-2000, som var redigert av Ingulstad, Perchard og Storli.
Espen Storli har tidligere vært redaktør for bokanmeldelser i Scandinavian Economic History Review og er referee for Business History Review, Business History, Economic History Review og Journal of International Business Studies.
Per Waaler
Per Waaler (født 24. oktober 1917 i Oslo, død 4. juni 2014) var en norsk flyger og revisor.
Barndom og oppvekst
Waaler ble født i Oslo, men tilbragte de første år av sitt liv i Møre og Romsdal før familien flyttet til Stabekk da han var fem år gammel. Han tok examen artium ved Akers gymasium i 1936 før han begynte på studier i sosialøkonomi ved Universitetet i Oslo. Han ble elev ved Hærens flygeskole på Kjeller og fikk flygervingen i 1938.
9. april
Ved det tyske angrepet var Waaler stasjonert ved Jagevingen på Fornebu. Vingen, oppsatt med ni Gloster Gladiator, hvorav to ikke var operative grunnet vedlikehold, hadde i tre uker drevet avskjæring av tyske fly som krenket nøytraliteten. Litt før klokken 7 om morgenen 9. april var Waaler en av syv flygere som tok av fra Fornebu for å patruljere luftrommet rundt Drøbak. Det hadde kommet en melding fra en observasjonspost i Gøteborg om at åtte tyske fly hadde passert der med kurs mot Oslo. Litt etter halv åtte oppdaget de tyske fly, og Waaler la seg etter et Heinkel He 111 bombefly. Etter å ha avfyrt flere skudd mot det tyske flyet, begynte det «å skjene ned mot sjøen» uten at han turte å følge etter for å bekrefte nedskytningen, ettersom luftrommet begynte å bli tett av tyske fly.
Den 19. april ble han den siste fra Jagevingen som fløy en Gladiator, da han fikk ordre fra Jagevingens sjef, kaptein Erling Munthe-Dahl, om å reise til Lillehammer for å hente et etterlatt fly der og fly det til Vangsmjøsa. Derfra fikk han to dager seinere ordre av Ole Reistad ved Speidevingen om å fly til Gardermoen for å undersøke om denne flyplassen var tatt i bruk av tyske styrker. På dette oppdraget fikk 423 motortrøbbel, men Waaler klarte å ta seg tilbake til Vangsmjøsa med et kraftig skadet fly. Etter dette fulgte Waaler Speidevingens mannskaper nordover til Alapmoen og videre til Storbritannia. .
13. mai var Waaler en av 18 flygere som ble beordret til Storbritannia for å få utdanning og hente fly tilbake til Norge i kampen mot tyskerne. Avreisen skulle gå med det polske troppeskipet Chobry. Men skipet ble bombet av tyske fly, og flere ombord ble drept. Noen dager senere, 18. mai, kom de seg avgårde med søsterskipet Batory.
Etter kapitulasjonen
Fra Storbritannia kom Waaler til Canada og Flyvåpnenes Treningsleir i Toronto, der han var instruktør. Allerede før skolen var offisielt åpnet, var Waaler og en elev 24. oktober 1940 involvert i en flyulykke med en Tiger Moth. Eleven ble varig invalidisert, mens Waaler fikk et lengre sykehusopphold. På høsten 1942 var han tilknyttet Ferry Command, og fløy Boston bombefly over Atlanteren fra fabrikken i USA til skvadroner i Storbritannia. I 1943 ble han beordret til 76 Squadron RAF. Der ble han skutt ned på sitt første tokt, og satt resten av krigen i den tyske fangeleiren Stalag Luft III. I krigens sluttfase ble fangeleirene flyttet etterhvert som de allierte styrkene nærmet seg. Forflytningene foregikk med tog eller til fots. I forbindelse med en slik utmarsj ble Waaler og de andre fangene frigjort av britenes Andre armé en dag i begynnelsen av mai 1945. Fangene ble fraktet til den nærliggende flyplassen ved Diepholz, hvorfra de ble fløyet til Storbritannia.
Etter krigen
Etter krigen fullførte Waaler sin utdanning og ble statsautorisert revisor. Han var også fortsatt tilknyttet Luftforsvaret og tjenestegjorde ved hoffets adjutantstab, som adjutant for kronprins Olav.
Utmerkelser
Waaler ble tildelt de norske utmerkelsene Krigsmedaljen, Deltakermedaljen med rosett og Haakon VIIs 70-årsmedalje. Han var også løytnant av Victoriaordenenen, og var tildelt 1939–1945 Star.
VM i landeveissykling 2017 – Junior kvinner, fellesstart
VM i landeveissykling 2017 – Junior kvinner, fellesstart gikk 22. september over fire runder, totalt 76,4 km.
Prosedyreorientert programmering
Prosedyreorientert programmering er et programmeringsparadigme som er utgått fra strukturert programmering og som er basert på konseptet om et prosedyrekall. Prosedyrer, også kjent som rutiner, subrutiner eller funksjoner, inneholder en serie beregninger som skal utføres. En gitt prosedyre kan kalles på ethvert punkt under programmets utførelse, deriblant av andre prosedyrer enn prosedyren selv.
De første store språk som er basert på dette paradigmet oppstod rundt 1960, deriblant Fortran, ALGOL, COBOL og BASIC. Pascal og C ble lansert i henholdsvis 1970 og 1973, mens Ada ble lansert i 1980. Go er et eksempel på et mer moderne prosedyrisk språk, som ble lansert i 2009.
Primera División 2004–2005
Primera División 2004-05 var den 74. sesongen i spansk fotball siden ligaen ble innført. Sesongen ble innledet 28. august 2004 og avsluttet 29. mai 2005. Diego Forlán fra Villarreal CF ble toppscorer med 25 ligamål. FC Barcelona vant sin 17. ligatittel denne sesongen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Lilian Kummer
Lilian Kummer (født 8. juli 1975) er en sveitsisk tidligere alpinist. I løpet av sin karriere tok hun en verdenscupseier, og deltok i ett OL, i Vinter-OL 2002.
Polen under Paralympiske sommerleker 2000
Polen deltok med 113 deltakere i Paralympiske sommerleker 2000 i Sydney, Australia. Troppen tok 53 medaljer og kom på 8.-plass på medaljestatistikken.
Liste over ordførere i Evanger
Liste over ordførere i Evanger. Evanger var en del av Voss med formannskapslovene av 1837, men ble utskilt som en egen kommune i 1885. Evanger og Vossestrand ble slått sammen med Voss igjen i 1964.
Peter Tallberg
Peter Julius Tallberg (født 15. juli 1937 i Helsingfors, død 16. mai 2015 ) var en finsk seiler som deltok i Sommer-OL 1960, Sommer-OL 1964, Sommer-OL 1968, Sommer-OL 1972 og Sommer-OL 1980. Han var medlem av Den internasjonale olympiske komité siden 1976; hans ansettelsesforhold var det nest lengste blant de samtidige medlemmene etter Vitalij Smirnov.
Elvmøtheia (Rana)
Elvmøtheia, også kalt Elvmøthei, er et geografisk sted og et gårdsnavn i Rana kommune, på Helgeland i Nordland. Stedet befinner seg i den nedre delen av Saltfjellet, 319 meter over havet, like nord for Krokstrand i Dunderlandsdalen. Som geografisk lokalitet er det viktig, fordi det er møtepunktet mellom Virvasselva og Randalselva, og begynnelsen på Ranelva.
Stian Pettersen
Stian Kommandantvold Pettersen (født 14. januar 1991) er en norsk tidligere fotballspiller.
Daglig bæring
Daglig bæring (engelsk: everyday carry, EDC) er et begrep brukt innen egenberedskap som omfatter utvalgt utstyr som man har med seg undervegs i det daglige liv for å være forberedt dersom man skulle komme ut for hverdagslige problemer eller noe uforutsett, inkludert mulige krisesituasjoner.
Utstyret bæres gjerne med seg konsekvent rundtom hver dag, og er valgt ut gjennom nøye planlegging slik at man slipper å bruke tid på dette i det daglige liv. Utvalgt utstyr kan variere fra person til person, og kan avhenge av faktorer som livsstil, klima eller trusselbilde. Eksempler på vanlig utstyr er lommebok, nøkkelring, telefon, fluktsekk, lommekniv, lommelykt, nødhammer, multiverktøy, notatblokk og penn.
Utstyr for daglig bæring bæres ofte i lommer på bekledning, eller eventuelt i en rumpetaske, veske, liten dagssekk, eller lignende. Solbriller, armbånd og spesielle sko kan også noen ganger regnes som en del av et gjennomtenkt EDC-opplegg. Optimering av utstyr for daglig bæring har utviklet seg til en subkultur på internett.
Lena Dürr
Lena Dürr (født 4. august 1991) er en tysk alpinist. Hun tok sin første verdenscupseier da hun vant parallellslalåm i Moskva i januar 2013. Hun var også med på det tyske laget som tok bronse i lagkonkurransen i VM samme år.
Under VM 2021 i Cortina var hun på det tyske laget som tok bronse i lagkonkurransen.
Hun tok sin andre pallplass i verdenscupen da hun ble nummer tre i slalåm i Levi 20. november 2021.
Hun kjørte på Tysklands lag som tok sølv i lagkonkurransen i vinter-OL 2022 i Beijing.
MS «Hordafjell»
MS «Hordafjell» er en norsk bløggebåt bygget i 2020 ved Fitjar Mekaniske Verksted som byggenummer 48. Skipet ble levert til Thermo Service i mars 2020. Skipet har en lengde på 28,50 meter, og en bredde på 10,20 meter. Skipet er utstyrt med en Cat 32 hovedmotor som yter 746 bkW. Denne gir skipet en servicefart på rundt 8 knop.
MS «Hordafjell» henter fisk fra merder rundt fiskeoppdrett, bløgger den, og frakter den kjølig i RSW anlegg for sløying ved et fiskemottak. Skipet bløgger oppdrettsfisk for oppdrettsselskapene Blom Fiskeoppdrett og Kobbevik og Furuholmen Oppdrett. Ved driftsstart i 2020 kunne skipet gå tre turer i uken med 150 tonn fisk på hver tur.
Fjelløvvikler
Fjelløvvikler (Apotomis fraterculana) er en sommerfugl i gruppen av viklere (Tortricidae).
Utseende
En middelsstor (vingespenn 16-17 millimeter), mørkbrun vikler. Forvingen er mørkbrun med et hvitt tverrbånd nær vingespissen, dette har en lysbrun midtstripe. Vingespissen er brun. Bakvingen er lyst gråbrun. Denne arten virker mer ensfarget enn de fleste andre Apotomis-artene, vingens brune deler er ikke tydelig spraglete.
Levevis
Det er en sjelden og lite kjent art som lever på fjellet. Man antar at larvene lever på bjørk (Betula spp.).
Utbredelse
Arten er bare kjent fra Fennoskandia og det nordvestlige Russland, og fra Slovakia i Mellom-Europa.
Idrettslaget Frogg
Idrettslaget Frogg (stiftet 16. september 1916, oppløst 2008) var et norsk idrettslag fra Oslo. Klubben ble stiftet som Ski- og Ballklubben Frogg og hadde fra starten tilhold omkring Christian Kroghs gate, men flyttet til Kampen etter å ha slått seg sammen med Tøienkameratene i 1921. I 1945 slo klubben seg sammen med Kampens Idrettslag og skiftet navn til Idrettslaget Frogg.
Frogg drev med bandy, fotball, håndball, ishockey, marsj/gang og ski. Klubben er mest kjent for sin ganggruppe, hvor Edgar Bruun var den store profilen. Han satte i 1936 verdensrekord i 50 km kappgang.
Frogg ble med i fotballforbundet i 1921, og ble kretsmester i klasse C i 1928. I perioden 1928 til 1938 hadde Frogg et habilt fotballag, mens etter krigen sank klubben i divisjonssystemet. Klubben holdt det imidlertid gående i lavere divisjoner fram til 1990. Ishockeyavdelingen var aktiv noe lengre. Frogg stilte lag i ishockeyserien inntil 2005/06-sesongen.
5. desember 2008 ble klubben registrert nedlagt på Norges Idrettsforbunds nettsider.
Oppdelt skål
Oppdelt skål, går også under mange andre navn som oppdelt tallerken, oppdelt fat eller kabaret fat (fra en kabaret hvor man fremfører små ulike fremføringer og ikke fra matretten kabaret) og er et dekketøy med ulike rom som en kan servere flere ulike retter, mattyper, sauser eller annet.
Se også
Skål
Etasjefat
Kaffeservise
Dekketøy
Melanchthonhaus Wittenberg
Melanchthonhaus Wittenberg i Lutherstadt Wittenberg ble oppført for Philipp Melanchthon som flyttet inn 1536 og bodde der til sin død i 1560. Huset er et renessansebyggverk med sengotiske vinduer og gavl
Historie
Philipp Melanchthon som var Martin Luthers gode venn og støttespiller, ble i 1518 ansatt som professor i Wittenberg. Da han i 1536 truet med å forlate Wittenberg for godt, oppførte kurfyrste Johann Fredrik I av Sachsen og universitetet det nye treetasjes huset i den store hagen, og Melanchton valgte da å bli i byen. Katharina Krapp som Melanchthon giftet seg med 25. november 1520, hadde brakt tomten med seg inn i ekteskapet.
Fra 1954 er huset et museum og fra 1996 som ett av minnesmerkene over Martin Luther, oppført på UNESCOs liste over verdens kulturarv.
Eksterne lenker
Stiftelsen Lutherminnesmerker i Sachsen-Anhalt
Bengt Gustavsson
Bengt Olov Emanuel «Julle» Gustavsson (født 13. januar 1928 i Ringarum, død 16. februar 2017 i Norrköping) var en svensk fotballspiller og trener. Som spiller deltok han i finalen i VM i fotball 1958 og ble seriemester med IFK Norrköping. Som trener ledet han Åtvidabergs FF inn i dets gylne periode på begynnelsen av 1970-tallet.
Karriere
Gustavsson begynte å spille fotball for sitt lokale lag fra Gusum. I 1947 ble han med i den tids dominerende klubb, IFK Norrköping. På slutten av ungarske Lajos Czeizler trenertid var det meningen at Gustavsson skulle erstatte Gunnar Nordahl på midtbanen (Nordahl dro til AC Milan i 1949). I sin først kamp mot AIKs scoret han tre mål. Den østerrikske treneren Karl Adamek, som hadde ansvaret fra 1950, flyttet han tilbake i forsvar, hvor han senere skulle dominere. I sine år hos Norrköping ble han seriemester i 1948, 1952 og 1956. Han spilte også finalen i den Svenska Cupen i 1953.
I 1956 startet Bengt Gustavsson i Seria A-laget Atalanta Bergamo. Der spilte han libero og var en "klippe" i forsvaret. I 1958 rykket Atalanta ned til Serie B, men rykket opp igjen året etter under trener Karl Adamek, som hadde ansvaret for laget dette året. I 1958 ble Gustavsson tatt ut til landslaget som deltok i VM i fotball i Sverige, og var del av standard-formasjonen sammen med Gunnar Nordahl, Nils Liedholm og Gunnar Gren, som alle spilte i Italia. Med tap 2 - 5 mot i finalen var allikevel det beste resultatet for Sverige i noe VM.
Etter sesongen 1961-62 returnerte Gustavsson til Sverige og til annendivisjonslaget Åtvidabergs FF. I juni 1963 spilte han sin 57. og siste landskamp mot i Beograd. Kampen endte 0-0. Fra 1964 var han spillenede trener i Åtvidabergs FF. Han avsluttet som spiller i 1965, men fortsatte som trener i den svenske klubben.
I 1967 ledet han laget, for andre gang i dets historie, til opprykk til Allsvenskan. Dette var starten på en gyllen æra i klubbens historie. Gustavsson forble trener til 1970 hvor laget beseiret Sandvikens IF fra Uppsala 2-0 i finalen i Svenska Cupen.
Meritter
Som spiller: Som trener:
Ole Henrik Antonsen
Ole Henrik Antonsen (født 3. november 1973) er en norsk låtskriver, produsent, journalist og redaktør.
Han har skrevet og produsert musikk for blant annet Jan Werner, Tone Damli, Maria Arredondo, Benedicte Adrian, Rein Alexander, Stine Hole Ulla, Erlend Bratland, Bye & Rønning, Shayne Ward, Mel C, Baby M, 4Minute og Vera Bofu. I 2001 sto han bak vinnerbidraget i den norske MGP-finalen. Sangen het «On My Own» og ble framført av Haldor Lægreid.
Antonsen har samarbeidet med en rekke norske og utenlandske låtskrivere, for eksempel Gary Louris (The Jayhawks), Lauren Christy, Teddy Geiger, Jamie Scott, Nervo, Shep Solomond, Tom Nichols og Lene Marlin. Han har vært tilknyttet selskapene NewClear Sound og Waterfall, og var i flere år halvparten av produksjonsteamet «Jim & Jack».
Antonsen har siden 2012 vært redaktør i tidsskriftet Musikkpraksis (også kjent som MP). I 2019 startet han podkasten Bak spakene.
Han har hatt og har flere verv i norsk musikkliv, blant annet ble han i 2019 styreleder i Rettighetsalliansen. I 2020 ble han valgt til styreleder i NOPA.
PDP-1
PDP-1 (Programmed Data Processor-1) var en 18-biter minidatamaskin som ble lansert av Digital Equipment Corporation (DEC) i 1959. Den var den første datamaskinen i PDP-serien og forgjengeren til 18-bit minidatamaskinene PDP-4, PDP-7, PDP-9 og PDP-15.
Den er kjent for avgjørende i å skape hackerkulturen i Massachusetts Institute of Technology (MIT), BBN og andre steder. Det som antas å ha vært verdens første videospill, Spacewar!, ble utviklet for PDP-1, sammen med det første tekstbehandlingsprogram for en datamaskin til generelt bruk («Expensive Typewriter»).
The Reader
The Reader er en tysk-amerikansk romantisk dramafilm fra 2008, basert på den tyske romanen Høytleseren fra 1995, skrevet av Bernhard Schlink. Manus til filmen ble skrevet av David Hare, og den er regissert av Stephen Daldry. Ralph Fiennes og Kate Winslet har hovedrollene. Produksjonen begynte i Tyskland i september 2007, og filmen hadde premiere i desember 2008. Winslet vant en Oscar for beste kvinnelige hovedrolle. Selve filmen ble nominert til flere priser, blant annet en Oscar for beste film.
Filmen forteller historien om Michael Berg, en tysk advokat. Som tenåring i 1958 hadde Michael en affære med en mye eldre kvinne, Hanna Schmitz, som mange år senere står tiltalt i en rettssak som krigsforbryter fordi hun jobbet ved en konsentrasjonsleir under verdenskrigen. Michael oppdager at Hanna har en hemmelighet som hun mener er mye verre enn sin nazistiske fortid. En hemmelighet som - hvis den blir avslørt - kan hjelpe henne under rettssaken.
Handling
Berlin i 1995: en middelaldrene Michael Berg står og ser på trikken i Berlin, før filmen hopper til 1958 og en femten år gammel Michael (David Kross) føler seg syk. Han vandrer gatelangs og stopper ved et portrom i nærheten av en boligblokk hvor han begynner å kaste opp. Hanna Schmitz (Kate Winslet), en trikkekonduktør, ser ham og hjelper ham hjem. Michael blir diagnostisert med skarlagensfeber, og han blir sykmeldt i tre måneder. Etterpå besøker han Hanna med blomster for å takke henne for hjelpen. Den 36 år gamle Hanna forfører ham, og de begynner en affære. De tilbringer mye av sin tid med å ha sex i leiligheten hennes, og hun får Michael til å lese høyt for henne fra forskjellige litterære verk. En dag blir Hanna forfremmet til en annen stilling ved trikkeselskapet. Hun flytter for å begynne i den nye jobben, uten å fortelle noe til Michael.
I 1966 begynner Michael å studere juss ved Universitetet i Heidelberg. Som en del av studiene skal studentene se på en rettssak hvor flere kvinner står anklaget for å ha drept flere hundre jøder. De skal ha jobbet som SS-vakter, og sto bak en dødsmarsj fra en konsentrasjonsleir i nærheten av Kraków i 1944. Michael blir målløs av å se Hanna som en av de tiltalte. I rettssaken er det viktigste beviset et vitnesbyrd fra Ilana Mather (Alexandra Maria Lara), forfatter av en bok om hvordan hun og hennes mor overlevde leiren. Hun forteller hvordan Hanna fikk de fangede kvinnene fra leiren til lese høyt for henne om kveldene. Hanna, i motsetning til de andre tiltalte, innrømmer at leiren hvor de var ansatt var en utryddelsesleir, og at flere av kvinnene som satt fanget der ble gasset til døde. Hun benekter at hun skrev en rapport om en brann som drepte flere jøder, til tross for press fra de andre tiltalte. Men hun innrømmer heller å ha skrevet rapporten, fremfor å avgi skriftprøve for å sammenligne med den håndskrevne rapporten.
Michael oppdager at Hanna sitter på en stor hemmelighet: hun er analfabet, men har klart å skjule dette hele livet. De andre vaktene lyver og påstår at hun skrev rapporten for å plassere alt ansvaret på Hanna og dermed slippe straff. Michael forteller juss-professoren ved universitetet at han sitter på informasjon som kan gagne en av de tiltalte. Men han er ikke sikker på hva han skal gjøre, ettersom den tiltalte selv har valgt å ikke å offentliggjøre denne informasjonen. Michael arrangerer et besøk med Hanna i fengsel, men han drar sin vei uten å snakke henne. Hanna får livstid i fengsel, fordi hun innrømmet å være ansvarlig for dødsfallene i leiren. Men de andre tiltalte blir dømt til fire år og tre måneder hver. I mellomtiden gifter Michael (Ralph Fiennes) seg, får en datter, og tar ut skilsmisse.
Michael skaffer seg flere bøker fra da han hadde en affære med Hanna, og han begynner å lese inn bøkene på en båndopptaker. Han sender kassettene og en opptaker til Hanna. Hun finner disse bøkene i fengselsbiblioteket, og lærer seg å lese og skrive ved å følge med på kassettene. Hun begynner å skrive tilbake til Michael i korte, nærmest barnslige notater, og hun ber ham om å skrive til henne. Ettersom tiden går begynner bokstavene hennes å reflektere ferdighetene i lesing og skriving. Michael skriver aldri tilbake eller besøker henne, men han fortsetter å sende kassetter. I 1988 får han en telefon fra en ansatt i fengselet (Linda Bassett) fordi hun ønsker hans hjelp med å overføre Hanna tilbake til samfunnet fordi hun skal løslates tidlig på grunn av god oppførsel. Michael finner et sted hun kan arbeide og bo før han besøker Hanna en uke før hun skal løslates. Han konfronterer henne om hva han vet om fortiden hennes. Michael ankommer fengselet den dagen Hanna skal løslates, bare for å oppdage at Hanna har begått selvmord. Hun etterlot seg et te-servise av tinn med penger sammen med et notat hvor hun ber Michael om å gi pengene til Ilana som har flyttet til USA.
Michael oppdager at hun hengte seg selv etter å ha lest Ilanas memoarer om hennes forferdelige opplevelser i konsentrasjonsleiren. Han reiser til New York City hvor han møter Ilana, og han innrømmer sitt forhold til Hanna mange år tidligere. Han forteller Ilana om selvmordsbrevet og Hannas analfabetisme. Ilana forteller Michael at det ikke er noe mer å lære fra det som skjedde i konsentrasjonsleirene. Hun nekter å ta imot pengene. Michael mener at hun kan donere pengene til en organisasjon som bekjemper analfabetisme, fortrinnsvis en jødisk organisasjon. Men Ilana mener at Michael kan donere pengene til hvem han vil. Ilana beholder te-serviset av tinn fordi dette ligner på det som ble tatt fra henne i konsentrasjonsleiren. Michael tar med seg datteren sin, Julia, til Hannas grav og forteller henne sin historie.
Skallelva
Skallelva (nordsamisk: Gállojohka, kvensk: Kallijoki) er ei elv i Vadsø kommune i Finnmark. Den munner ut i Varangerfjorden ved Skallelv og er 28,9 kilometer lang. Vassdraget renner gjennom et arktisk og karrig landskap.
Hovedelva har utspring fra et tjern nordøst på Falkfjellet. Den renner først i nordlig retning ned til Uhca Guovdavággi (nordsamisk – «lille grasslettedal»), hvor den løper sammen med mange andre småbekker fra fjellsidene rundt. Elva snur så mot sørøst og passerer gjennom Skallelvskardet. Den tar opp flere mindre sideelver før løper sammen med Ridelva, som ved samløpet er større enn hovedelva. Fem kilometer senere munner elva ut i Varangerfjorden ved bygda Skallelv.
Europavei 75 og et par kraftlinjer krysser elva ved utløpet. I tilknytning til bygda er det jordbruksområder, spesielt nord for elvemunningen. I nedre del av nedbørfeltet er det en god del hytter med tilhørende veinett.
Vassdraget ble i 1980 vernet mot kraftutbygging i Verneplan II for vassdrag. En stor del av Skallelvas nedbørfelt ligger innenfor Varangerhalvøya nasjonalpark, som ble opprettet i 2006.
Mandalskrysset
Mandalskrysset er et toplans motorveikryss på E39 i Lindesnes kommune i Agder. Det ligger rundt 7 kilometer nord for Mandal sentrum og knytter E39 med fylkesvei 455. Det er Mandal og Marnardals tilkobling til den planlagte motorveien mellom Kristiansand og Stavanger, og det har offisielt kryssnummer 10. Krysset er det sydligste punktet på det norske motorveinettet, som er under utbygging.
Bakgrunn
I 2010-årene besluttet regjeringen å bygge ut E39 mellom Kristiansand og Stavanger til firefelts motorvei. Byggingen startet med parsellen Kristiansand vest–Mandal øst (Grauthelleren–Døle bru) høsten 2018, og året etter satte Nye Veier i gang arbeidet med neste parsell, Mandal øst–Mandalselva (Døle bru–Mandalskrysset). Denne parsellen åpnet 22. desember 2021, og Mandalskrysset er det foreløpige endepunktet på motorveien vestover fra Kristiansand.
Parsellen videre vester fra Mandalskrysset til Herdal i Lyngdal skulle etter planen settes i gang i 2023, med planlagt veiåpning i 2027. I mai 2022 ble det kjent at Nye Veier utsetter denne parsellen inntil videre, på grunn av kraftig prisstigning i bygg- og anleggsmarkedet. Inntil parsellen til Lyngdal åpner, er kun halve Mandalskrysset i bruk, siden på- og avkjøringsrampene vestover ikke kan benyttes.
Anna Kielland
Anna Marie Vilhelmine Kielland (født 25. februar 1862 i Christiania, død 15. juni 1924 i Nice) var eier i Norsk Telegrambyrå fra mannen Tycho Kielland døde i 1904 fram til 1918. I denne perioden sto hennes særs lojale direktør Peter Helgevold for den daglige ledelsen av byrået.
Mandalskrysset
Om anlegget
Krysset knytter sammen E39 med fylkesvei 455, som forbinder Mandal med Marnardal og Åseral. I tillegg er fylkesvei 3973 tilknyttet via en rundkjøring like sør for krysset. Mellom Mandalskrysset og sydover til Ime utenfor Mandal sentrum er det bygget en ny motortrafikkvei på 4,5 kilometer. Denne veien er en del av E39 frem til strekningen E39 Mandalskrysset–Lyngdal åpner. Da vil denne strekningen kun bli en del av fylkesvei 455.
Anna Kielland
Anna Kielland var datter av kongelig fullmektig og frimerkeforvalter Johan Christian Schlytter, og ble gift med Kielland 22 år gammel. Da han i 1888 tok over NTB var det med Schlytters penger i ryggen. Svigerfaren ble medeier. På denne tiden var det knapt plass for kvinner i forretningsliv og presseverden, så Anna Kielland entret ikke NTB-soga før mannen døde. Da tok hun til gjengjeld styringen, og hadde en svært sentral rolle i avgjørende år.
Mandalskrysset
Om anlegget
Mandalskrysset utvikles til et stort knutepunkt for kollektivtrafikk, og anlegget får 200 plasser til pendlerparkering og ladeinfrastruktur for elkjøretøyer. Det bygges også hvileplass for yrkessjåfører og aktivitetsområde med leke- og treningsapparater. Krysset får dessuten en McDonald’s-restaurant og en Esso-stasjon.
Anna Kielland
Mannen Kielland hadde tatt sitt eget liv, etterlatt seg et NTB i økonomisk misere og en hengemyr av personlig gjeld. Det var på ingen måte gitt at hans enke skulle klare å ta over boet, langt mindre drive det fram til sunn økonomi. Fru Anna Kielland tok imidlertid de grep som måtte til og utviste et særs aktivt eierskap.
Først sikret hun seg rett til å føre videre de utenriksavtalene byrået var helt avhengige av; med Wollf i Berlin og Ritzaus Bureau i København. Dernest kuttet hun kostnader og fikk økonomien på fote. For å spare tok hun selv på seg arbeidet med bokføring og kasse for en relativt beskjeden lønn.
En grunn til at hun lyktes var at hun kunne støtte seg på Helgevold: Med tittel direktør fikk han ansvar for ledelse og administrasjon i NTB. Han var mer eierlojal, mer arbeidsom og mer nøysom enn de fleste, en «jernflittig» leder for byråvirksomheten i hovedstaden.
Anna Kielland eide nå NTB sammen med Johan Christian Schlytters andre arving, broren Wilhelm Manthey Schlytter. Da hennes effektive, krevende stil hadde brakt NTB på fote viste hun seg imidlertid like krevende som eier. Etter hvert slo hun seg til i Nice og Roma, og tok ut anselige summer fra NTB-driften. I den norske hovedstaden hadde Helgevold en nær uløselig oppgave, mellom avisenes krav om bedre nyhetstjenester og eierkravet om høyt utbytte.
Både Anna Kielland og Helgevold prøvde nok å motsette seg avisenes planer om å ta over NTB, men konsekvensen av hennes pengekrav og hans eierlojalitet ble nok heller en styrking av avisenes besluttsomhet. Da norsk presse i 1918 innledet sluttforhandlingene var de fast bestemt på «at kjøpe eller dræpe NTB»...
Selv i denne situasjonen sørget fru Kielland for å komme godt ut av det. Hun sikret seg 300 000 kroner for byrået, en svimlende sum på denne tiden. Sliteren Helgevold måtte nøye seg med en underordnet, administrativ stilling i det «nye» aviseide byrået der han jobbet sine siste år under den nye lederen Per Wendelbo.
Zeebrugge havn
Zeebrugge havn er en stor container- og bulklast-havn som ligger ved tettstedet Zeebrugge, ikke langt fra byen Brugge i Vest-Flandern i Belgia. Havnen har også stor eksport av nye kjøretøy og ferger med passasjerer. Havnen omsetter for ca 50 millioner tonn cargo årlig (2010).
Havnens strategiske plassering har gjort den til en hovedåre for transport i midteuropa og til De britiske øyer. Dette har blant annet ført til en tredobling av omsetningen fra 1985 til 2009.
Historie
Havnen har aner tilbake til 1100-tallet har opp gjennom historien vært et viktig knutepunkt i Belgia.
I 1895 ble det besluttet å bygge en stor havn som kunne forbindes med Gent-Brugge-Oostende-kanalen. Den nye havnen skulle bestå av hovedsakelig tre områder: Bygningsarbeidet ble finansiert halvveis av byen Brugge og halvveis av andre private aktører. Selve byggingen tok til i 1896 og ble ferdig i 1905.
Havnen ble benyttet som rekreasjonssted for velstående cruisepassasjerer fra «amerikalinjen» før første verdenskrig. Tyskerne brukte havnen som base for ubåter under første verdenskrig og hadde totalt 1 000 soldater stasjonert i Zeebrugge. Frem til 1917 hadde tyskerne senket seks millioner tonn av de alliertes skip fra denne havnen. De allierte slo tilbake 22. april 1918 i det som senere har fått navnet Zeebrugge-raidet.
Havnen måtte gjennomgå store om- og gjenoppbygninger etter første verdenskrig og havnen ble ikke åpnet for trafikk før i 1920. Under andre verdenskrig spilte havnen en mer diskret rolle, men havnen fikk likevel store skader også under denne krigen og måtte gjennomgå store ombygninger for andre gang. Ombygningen ble ferdig i 1951.
Havnens store vendepunkt kom midt i 1960-årene med ny teknologi. Siden Antwerpen havn var utilgjengelig for de store skipene, falt valget på Zeebrugge. Det første tankskipet la til kai i 1968 og i 1971 startet internasjonale containerskip å bruke Zeebrugge havn. Som følge av dette begynte en stor utvidelse av havnen mellom 1972 og 1985 med en ny ytre port og en indre port. Havnen ble offisielt nyåpnet i 1985 av kong Baudouin. Etter dette har kapasiteten til havnen økt jevnlig og trafikken tilsvarende. Fra 1985 til 2009 skjedde det en tredobling av trafikken i havna.
Gassterminal
Havnen er mottaksterminal for Statoils gassledning til Europa. Norsk naturgass utgjør en tredjedel av Belgias forbruk av gass.
Terminalen ligger i Zeebrugge havneområde, der en seks kilometer lang rørledning er lagt over land fra ilandføringsstedet. På terminalen blir gasstrykket i rørledningen regulert før gassen sendes videre i rørnettet. Eventuelle væskerester og faste partikler blir fjernet. Det utføres gassmåling og kvalitetskontroll før gassen går videre til kundene i Europa. I første rekke er det feltene Sleipner Øst og Troll som er brukere av transportsystemet Zeepipe og terminalen i Zeebrugge. Zeepipe-terminalen fjernstyrer også driftsoperasjonene som utføres ved terminalen i Dunkerque.
Eiere:
Operatør Gassco AS. Teknisk driftsansvarlig Statoil ASA
Peter Helgevold
Helgevold kom fra en småbrukerfamilie, og hadde navn fra farsgården. Hele hans liv ble preget av det som den gang var normen i trange vestlandsfjorder; kristen tukt og hardt arbeid.
I stedet engasjerte han seg i politikk på Johan Sverdrups moderate fløy av Venstre. Fra 1894 var han medredaktør i denne gruppens Kristiania-organ: Eidsvold. Han jobbet imidlertid også med å skaffe stortingsreferater til en NTB-konkurrent, Høydahl Ohmes byrå. Dette ble trolig avgjørende for hans NTB-løpebane.
I 1896 henvendte daværende NTB-leder Tycho Kielland seg til Helgevold, og bent fram «headhuntet» ham fra konkurrentbyrået. Dels ville Kielland knekke konkurrenten, dels kunne han glede seg over å ha ansatt en «grunnhederlig, jernflittig og ytterst samvittighetsfull mann», som det het da Helgevold ble introdusert for NTBs forbindelser.
Da enken Anna Kielland i 1904 tok over etter Tycho Kiellands siste NTB-år, økonomiske misere og død, var det Helgevold hun støttet seg på. Hennes økonomiske sans strupet NTB-pengebruken, hans jernflid sikret NTB-arbeidet - og på få år hadde de nedbetalt byråets gjeld og sikret lønnsomhet.
Finnvikelva (Båtsfjord)
Finnvikelva er ei elv i Båtsfjord kommune i Finnmark. Den har utspring på fjellviddene mellom Persfjorden i øst og Sandfjordelvas dalføre i vest. Elva renner i nordlig retning til den munner ut i Finnvika i Barentshavet. Finnvikelva er 8,5 kilometer lang.
Peter Helgevold
Han satt i direktørstolen fram til 1918, og det som preget denne tiden var nok først og fremst hans pliktoppfyllende rolle vis-à-vis eierne. De første årene måtte han spare av nød, deretter fordi eierne stilte strenge krav til utbytte.
Finnvikelva (Båtsfjord)
Fylkesvei 341 til Hamningberg krysser elva ved utløpet. Ei kraftlinje krysser nedbørfeltet et stykke opp i dalen.
Peter Helgevold
For hans eget vedkommende kan det nok oppsummeres at utakk er verden lønn: Hans direktørinntekt lå i underkant av tidens normer, hans arbeidsbyrde i overkant. Og da avisene tok over NTB i 1918 telte neppe hans lojalitet overfor privateieren Anna Kielland på plussiden. Fra 1918 ble han avspist med en stilling som «underdirektør og forretningsfører», et arbeid han skjøttet under den nye direktøren fram til sin død elleve år senere.
Helgevold var innehaver av Krongsmedaljen, og var ridder av Vasaordenen, Dannebrogordenen og den prøyssiske Kroneordenen.
Finnvikelva (Båtsfjord)
Hele nedbørfeltet ligger innenfor Persfjorden-Syltefjorden landskapsvernområde.
Aksjemøllen (hotell)
Aksjemøllen, tidligere Mølla Hotell, er et hotell i Lillehammer. Hotellet ligger ved elva Mesna, ikke langt fra Lillehammers handlegate, Storgata. Hotellet har 58 rom, to møterom, og 1 skybar på toppen av den gamle kornsiloen (Toppen Bar). Det ble i 2021 en del av hotellkjeden Classic Norway. Høsten 2021 gjennomgikk hotellet en totalrenovering, og i januar 2022 gjenåpnet det under det nye navnet «Aksjemøllen».
Historie
Bygget var opprinnelig en kornmølle.
Primera División 2003–2004
Primera División 2003-04 var den 73. sesongen i spansk fotball siden ligaen ble innført. Sesongen ble innledet 30. august 2003 og avsluttet 23. mai 2004. Ronaldo fra Real Madrid ble toppscorer med 24 ligamål. Valencia CF vant sin 6. ligatittel denne sesongen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Klara Geywitz
Klara Geywitz (født 1976) er en tysk politiker (SPD) og fra 8. desember 2021 Tysklands minister for bolig, byutvikling og bygningsvesen i Olaf Scholz' regjering.
Forfatterstudiet i Tromsø
Forfatterstudiet i Tromsø, eller Forfatterstudiet ved Universitetet i Tromsø, er et høyskolekurs innen skjønnlitterær skriving, og er en del av Det kunstfaglige fakultet ved Universitetet i Tromsø.
Liste over tegneserieblader utgitt i Norge
Liste over tegneserieblader utgitt i Norge omfatter blader som har mer enn 100 utgivelser.
Benjamin Helstad
Benjamin Helstad (født 26. juni 1987) er en norsk skuespiller og musiker.
Benjamin debuterte i filmen Jakten på nyresteinen fra 1996 som «Karta» og var å se som kjæresten til Maria Bonnevie i filmen Engelen fra 2009. Helstad hadde hovedrollen i den norske filmen Kongen av Bastøy som «Erling». Han ble for denne rollen nominert til Amandaprisen i 2011 som Beste mannlige hovedrolle, men tapte mot Henrik Rafaelsen. Etter dette har han hatt roller i filmer og serier som Permafrost, Kampen om tungtvannet (TV-serie) og Birkebeinerne. Han har også gitt stemme til Johannes i den belgiske sciencefictionserien Galakseparken for barn som gikk på NRK Super og har dubbet flere andre barnefilmer. Helstad var også stemmeskuespiller for Hogarth i Gutten og jernkjempen i 1999.
Helstad har vært student ved Kunsthøyskolen i Oslo og har skuespillerutdanning.
I 2012 overtok han som vokalist i rockebandet Yoga Fire, etter at Esben «Dansken» Selvig forlot gruppa. I bandet er han kjent som «White Elvis», som er kallenavnet hans.
Høsten 2017 var Helstad aktuell i den nye krimserien og storsatsingen til TV 2, Grenseland, og i 2018 var han med i filmer som Rett vest og En affære.
Yoga Fire
Album Singler
Nettløvvikler
Nettløvvikler (Apotomis lemniscatana) er en sommerfugl i gruppen av viklere (Tortricidae).
Utseende
En middelsstor (vingespenn 17-19 millimeter), ganske mørk vikler. Forvingen er avrundet i spissen, med svært mørk brun grunnfarge. Litt innenfor midten er det et smalt, brunhvitt tverrbånd med lysbrun midtstripe, dette er avbrutt i midten, men tydelig ved fram- og bakkanten. Nær vingespissen er det et uregelmessig, skrått, hvitt tverrbånd, vingespissen er mørk. Bakvingen er gråbrun.
Jordan James
Jordan Anthony James (født 2. juli 2004) er en engelskfødt walisisk fotballspiller som spiller for.
PDP-6
PDP-6 (Programmed Data Processor-6) var en 36-biter minidatamaskin som ble lansert av Digital Equipment Corporation (DEC) i 1963. Den var svært innflytelsesrik, fordi den var forgjengeren til den senere PDP-10 i PDP-serien og instruksjonssettet i de to datamaskinene var nesten identisk.
Stefansdomen
Stefansdomen er Wiens romersk-katolske domkirke. Den befinner seg på Stephansplatz i byens sentrum. Kirken er viet til Stefanus, som regnes som «den første martyr». Kirken er i hovedsakelig gotisk stil, men med noen romanske trekk.
Stefansdomen er 139 meter høy og er sete for erkebiskopen i Wien. Joseph Haydn var engang korgutt ved Stefansdomen.
Det opprinnelige bygget, i romansk stil, ble påbegynt i 1147, men i 1267 ble det nåværende bygget påbegynt. Det ble innviet 23. april 1340.
Neon Leon
Neon Leon er en amerikansk rock'n roll-artist fra Philadelphia og New York. Hans egentlige navn er Leon Matthews, og han har også figurert under navnet King Lion. Han har aldri oppnådd store salgstall på sine relativt få plateutgivelser, men har til gjengjeld "vært der det skjedde" på 70-tallet og utover på 80-tallet. Disse stedene var gjerne CBGB i New York, og Max's Kansas City.
Sine opplevelser har hans skrevet to bøker om: Fast Track To Hell (2018) og New York City Babylon (2022), utgitt av New Haven Publishing. Bøkene inneholder "inside information" om et stort antall kjente og mindre kjente personer, som Sid Vicious, Nancy Spungen, Mick Taylor, Lars Ulrich, Mick Jagger, Johnny Thunders, med flere.
Plateutgivelsene har forekommet i Skandinavia, hvor han har samarbeidet med flere artister, som svenske Christian Falk, norske Bony Maronie, etc. Neon Leon er nå bosatt i Tyskland.
VM i skiorientering 2022
VM i skiorientering 2022 ble arrangert i Kemi og Keminmaa i Finland fra 13. til 19. mars 2022.
Roald Kirkeby-Garstad
Roald Noralv Kirkeby-Garstad (født 4. juni 1909 i Vikna i Nord-Trøndelag, død 18. juli 1988 i Namsos) var en norsk lensmann og politiker (Sp). Han var Viknas ordfører fra 1980 til 1983.
Kirkeby-Garstad var formann i Vikna Senterparti, styremedlem i Nord-Trøndelag Senterparti og satt i Vikna kommunestyre fra 1952 til 1963 og igjen fra 1968 til 1983. I sin siste periode, fra 1980 til 1983, ble han som 71-årig pensjonist valgt til ordfører. Han var styreformann i Vikna Sparebank fra 1963 til 1979 samt styremedlem i Namdalens Aktie-Dampskibsselskab/Namdalens Trafikkselskap fra 1965. Han hadde også verv i mållag og ungdomssamlag.
Natyashastra
Nātyaśāstra (devanagari: नाट्य शास्त्र) er sanskrit og betyr «teaterets vitenskap». Det er tittelen på en gammel indisk avhandling om scenekunst som omhandler indisk teater, indisk klassisk dans og indisk klassisk musikk. Teksten ble skrevet mellom 200 f.Kr. og 200 e.Kr. i det klassiske India og tilskrives tradisjonelt helgenen Bharata. Teksten er svært detaljert og omhandler alt fra scenografi til kosmetikk.
Charle Cournoyer
Charle Cournoyer (født 11. juni 1991) er en canadisk skøyteløper som konkurrerer i kortbaneløp. Han representerte landet sitt under Vinter-OL 2014 i Sotsji, der han tok bronse på 500 meter.
Han tok bronse under Vinter-OL 2018.
ISO 3166-2:SA
ISO 3166-2:SA er Saudi-Arabias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Saudi-Arabia er det definert koder for 13 provinser.
Hver kode består av to deler, atskilt av en bindestrek. Første del er SA, ISO 3166-1 alfa-2-koden for Saudi-Arabia. Andre del er to tall.
Endringer
Følgende endringer i Saudi-Arabias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Trinidad og Tobago under VM i friidrett 2015
Trinidad og Tobago deltok under VM i friidrett 2015 (utendørs) fra 22. august til 30. august 2015 i Beijing i Kina.
Babrujsk
Babrujsk (belarusisk: Бабруйск) eller Bobrujsk (russisk: Бобруйск) er en by i Mahiljow voblasts i Belarus. Den ligger ved elven Bjarezina, og har ca. 227,000 innbyggere (2000). Navnet kommer sannsynligvis fra det belarusiske ordet бабёр (babjór), som betyr bever.
Historie
Babrujsk omtales skriftlig første gang på midten av 1300-tallet, noe som gjør den til en av Belarus’ eldste byer. Arkeologiske undersøkelser har påvist bosetninger fra 4/500-tallet litt lenger oppe langs elven Bjarezina. Under Vladimir I av Kiev var den en landsby der byen ligger i dag, som primært livnerte seg av fisking og pelsdyrjakt. Etter Kievrikets fall kom området inn under Polen-Litauen, og Babrujsk ble et viktig militært støttepunkt. På 1300-tallet ble det bygget en festning på en av høydene nær elven.